བཙུན་མོའི་མཆོག་ཡིན་པས་རྒྱལ་མོ་ཆེའོ། །དེ་ནི་མི་བསྐྱོད་པ་འདྲ་བར་བསྒོམ་མོ། །གསུང་རྡོ་རྗེ་ནི་འོད་དཔག་ཏུ་མེད་པ་སྟེ།དེ་འདྲེན་པར་བྱེད་པས་ན་ཆུ་སྐྱེས་སྤྱན་ཏེ་གོས་དཀར་མོའོ།དེ་ནི་འོད་དཔག་མེད་དང་འདྲ་བ་བསྒོམ་མོ། །རིག་མ་རྡོ་རྗེ་ནི་དོན་ཡོད་གྲུབ་པའི་ཕྱག་རྒྱ་སྒྲོལ་མ་སྟེ། །དེ་ནི་དོན་ཡོད་གྲུབ་པ་དང་འདྲ་བར་བསྒོམ།ཁྲོ་བོ་རྣམས་ཀྱི་ཞལ་ཕྱག་དང་སྐུ་མདོག་སོགས་ནི།ཁྲོ་བོ་ཆེན་པོ་གཤིན་རྗེ་གཤེད་ཅེས་པ་ནས།བསམ་གཏན་དཀྱིལ་འཁོར་བསྒོམ་པར་ཞེས་པའི་བར་ཡན་ཆད་གོ་སླའོ། །ལྷ་རྣམས་ཀྱི་ཏིང་ངེ་འཛིན་མཇུག་བསྡུ་བའི་ཚུལ་གྱིས་གྲངས་མེད་པར་བསྟན་པ་ནི།གཟི་བརྗིད་ཕུང་པོ་ནི་གཙུག་ཏོར་རྒྱལ་པོ་ལ་སོགས་པའི་ཁྲོ་བོ་རྣམས་སོ། །གང་གཞན་སྔགས་ཀྱི་འཁོར་ལོ་ཅན་ནི་བྱམས་པ་ལ་སོགས་པ་རྣམས་སོ། །དམ་ཚིག་ལོངས་སྤྱོད་ནི་རྡོ་རྗེ་དང་དགྲ་སཏྭ་ལ་སོགས་པའི་ཕྱག་གི་མཚན་མ་རྣམས་ཏེ།དེ་རྣམས་ཀྱིས་ཁྲོ་བོ་བཅུ་དང་བྱམས་པ་ལ་སོགས་པ་རྣམས་སོ་སོ་ཐ་དད་པར་བསྒོམ་པར་བྱའོ། །དེ་ལྟར་ཕྱག་མཚན་དང་། །ཁ་དོག་ལ་སོགས་པ་ཐ་དད་པས་ལྷ་རྣམས་སོ་སོ་ཐ་དད་དུ་བསྒོམ་པར་བྱ་བ་ཡིན་པ་དེ་བས་ན།སྔགས་ཀྱི་ལྷ་རྣམས་ཀྱིས་ཏིང་ངེ་འཛིན་དཔག་ཏུ་མེད་ཅིང་ཚད་མེད་པ་བཤད་ཅིང་བསྟན་པ་ཡིན་ཏེ།དེ་བས་ན་གཤིན་རྗེ་གཤེད་ལ་སོགས་པ་ཁྲོ་བོ་རེ་རེ་ཞིང་ཡང་བྲན་དང་བྲན་མོ་དང་།ཕོ་ཉ་དང་ཕོ་ཉ་མོ་ལ་སོགས་པའི་རྣམ་པས།ཏིང་ངེ་འཛིན་རྣམས་ནི།ནམ་མཁའི་སྟེང་དུ་ཤིན་ཏུ་འཕགས་པ་སྟེ།ནམ་མཁའི་ཁམས་པས་ཀྱང་ལྷག་པར་འགྱུར་རོ། །ཞེས་ཏིང་ངེ་འཛིན་གྲངས་མེད་པར་བསྟན་པ་ཡིན་ནོ། །ཡེ་ཤེས་ཀྱི་ལྷའི་སྐུ་བསྐྱེད་པ་ལ་གསུམ་ལས།རྣམ་པར་སྣང་མཛད་ལ་སོགས་པའི་ཡེ་ཤེས་ཀྱི་སྐུ་བསྐྱེད་པ་ནི།དེ་ཡང་རྫོགས་རིམ་པས་ཞི་བ་ལ་སོགས་པའི་ལས་བྱེད་པའི་ཚེ་རང་རང་གི་ལྷག་པའི་ལྷས་གཙོ་བྱས་པའི་ཟུང་འཇུག་གི་དང་པོ་སྦྱོར་བ་དང་།དཀྱིལ་འཁོར་རྒྱལ་མཆོག་ལ་གནས་ནས་བྱ་ཞེས་སྟོན་པ་ཡིན་ནོ། །དེ་ལ་རྣམ་སྣང་གི་ཟློས་པ་པོ་ཟུང་འཇུག་གི་རྣལ་འབྱོར་པས།སྒྱུ་ལུས་བསམ་གཏན་གཉིས་ཀྱིས་བཤིག་སྟེ།འོད་གསལ་དུ་བཅུག་པ་ནི།ནམ་མཁའི་དབྱིངས་ཀྱི་དབུས་ཞེས་སོ། །དེ་ལས་བྱུང་བའི་ལུགས་ལྡོག་གི་སྣང་བ་གསུམ་ནི་གསལ་བའི་དཀྱིལ་འཁོར་རོ། །དེ་ཉིད་ཟླ་བ་རྡོ་རྗེ་སོགས་མངོན་བྱང་ལ་ལྟོས་པ་མེད་པར་ཡེ་ཤེས་ཀྱི་སྐུ་བསྐྱེད་པས་ན་དམ་པའོ། །དེ་ལས་ཟུང་འཇུག་ཏུ་བཞེངས་པ་ནི།སངས་རྒྱས་གཟུགས་ཏེ་རྡོ་རྗེ་འཆང་ཆེན་པོར་རབ་ཏུ་བསྒོམ་ཞིང་བསྐྱེད་པའོ། །དེ་ཉིད་སྤྲུལ་སྐུ་རྣམ་སྣང་དུ་བསྒྱུར་བ་ནི།རྣམ་པར་སྣང་མཛད་རྣམ་པར་བསམ་ཞིང་སྤྲོ་བར་བྱའོ། །ཞེས་སོ། །ཇི་ལྟ་བུ་ཞེ་ན།གསལ་བས་ཏེ་ཁུག་སྣ་སོགས་ཀྱི་སྐྱོན་དང་བྲལ་བའི་ཟླ་བའི་གཟུགས་དང་འདྲ་བས་ན་ཟླ་བ་བཞིན་ནོ། །ཞི་བའི་ཉམས་དང་ལྡན་པས་ན་ཞི་བའོ། །འོད་ཟེར་རྣམ་པ་ལྔས་འོད་ཀྱི་དཀྱིལ་འཁོར་དུ་བྱས་པས་ན་འོད་ཟེར་སྣ་ཚོགས་སོ། །མེ་ལོང་ལྟ་བུའི་ཡེ་ཤེས་ལས་བྱུང་བས་ན་མེ་ལོང་ལྟ་བུར་ཡང་དག་འབྱུང་བའོ། །སྐྱེས་བུ་ཆེན་པོའི་མཚན་རྣམས་དང་ལྡན་པས་རྒྱན་རྣམས་ཀུན་གྱིས་བརྒྱན་པ་སྟེ།དེ་ལྟ་བུའི་སྤྲུལ་སྐུ་རྣམ་སྣང་དུ་བདག་ཉིད་བསམས་ནས།ཕྱག་རྒྱ་དང་སྙོམས་པར་ཞུགས་ནས།བདེ་བའི་སྣང་བ་ཙམ་ལས་དཀྱིལ་འཁོར་རྒྱལ་མཆོག་བསྐྱེད་དེ།ལས་རྒྱལ་མཆོག་རྡོ་རྗེ་བཟླས་པའི་སྒོ་ནས་ཞི་སོགས་ཀྱི་ལས་བྱའོ་ཞེས་འབྲེལ་ལོ། །ཕན་ཡོན་ཅི་འཐོབ་ཞེ་ན།དེ་ལྟ་བུའི་སྦྱོར་བ་དེ་ཡིས་བྱང་ཆུབ་སྟེ་མི་གནས་པའི་མྱ་ངན་ལས་འདས་པ་འཐོབ་བོ། །དེ་ཉིད་རྒྱས་པར་བསྟན་པ་ནི།ཟུང་འཇུག་པའི་བསམ་གཏན་རྡོ་རྗེ་རབ་ཏུ་བསྒོམ་པ་འདི་ཡིས་སངས་རྒྱས་ཆེ་བདག་ཉིད་དེ།སངས་རྒྱས་ཀུན་གྱི་དབང་ཕྱུག་དང་།ཉན་ཐོས་ལ་སོགས་པའི་འཇིག་རྟེན་ཐམས་ཅད་འདུད་ཅིང་དབང་དུ་བྱེད་པ་ཚེ་འདི་ཉིད་ཀྱིས་ཏེ་ལུས་འདི་ལ་གནས་ནས་ཐོབ་པར་འགྱུར་རོ། །རྣམ་པར་སྣང་མཛད་ཀྱི་དམ་ཚིག་ནི་རྫོགས་པའི་རིམ་པའོ། །དེ་ལས་འབྱུང་བ་མཛེས་པའི་རྡོ་རྗེ་ནི།ཡེ་ཤེས་ཀྱི་སྐུའི་རང་བཞིན་རྣམ་སྣང་སྟེ།ཏིང་ངེ་འཛིན་དེ་གང་དུ་སྟོན་པ་དེ་ལ་དེ་སྐད་ཅེས་བྱའོ། །མི་བསྐྱོད་པའི་རྣལ་འབྱོར་པས།སྒྱུ་ལུས་འོད་གསལ་དུ་བཅུག་པ་ནི།ནམ་མཁའི་དབྱིངས་ཀྱི་ཞེས་སོ། །དེ་ལས་ལུགས་ལྡོག་གི་སྣང་བ་གསུམ་འབྱུང་བ་ནི།རྡོ་རྗེའི་དཀྱིལ་འཁོར་ཞེས་སོ། །དེ་ལས་ཟུང་འཇུག་ཏུ་བཞེངས་པ་ནི།སངས་རྒྱས་གཟུགས་ནི་ཞེས་སོ། །དེ་ཉིད་སྤྲུལ་སྐུ་མི་བསྐྱོད་པར་བསྒྱུར་བ་ནི།རྡོ་རྗེ་སེམས་དཔའ་ཞེས་སོ། །དེ་ཇི་ལྟ་བུ་ཞེ་ན།མཆེ་བ་ཅུང་ཟད་གཙིགས་པས་ན་ཁྲོས་པའོ། །གསལ་བའི་ལུས་ནི་དྲུག་པ་རྡོ་རྗེ་འཆང་སྟེ་དེ་དང་འདྲ་བའོ། །གཞན་སྔར་བཞིན་ནོ། །དམ་ཚིག་ཐམས་ཅད་ནི་དཀྱིལ་འཁོར་པ་རྣམས་སོ། །དེ་གང་ལས་བྱུང་བ་དེ་ནི།དམ་ཚིག་ཐམས་ཅད་འབྱུང་བ་མཛེས་པའི་རྡོ་རྗེ་སྟེ་མི་བསྐྱོད་པའོ། །འོད་དཔག་ཏུ་མེད་པའི་རྣལ་འབྱོར་པས་སྒྱུ་ལུས་འོད་གསལ་དུ་བཅུག་པ་ནི།ནམ་མཁའ་རྡོ་རྗེ་ཞེས་སོ། །དེ་ལས་ལུགས་ལྡོག་གི་སྣང་བ་གསུམ་འབྱུང་བ་ནི།ཆོས་ཀྱི་དཀྱིལ་འཁོར་ཞེས་སོ། །དེ་ལས་ཟུང་འཇུག་ལོངས་སྐུར་བཞེངས་པ་ནི།སངས་རྒྱས་གཟུགས་ནི་ཞེས་སོ། །དེ་ཉིད་སྤྲུལ་སྐུ་འོད་དཔག་ཏུ་མེད་པར་བསྒྱུར་བ་ནི་ཆོས་ཀྱི་སེམས་དཔའ་ཞེས་སོ། །དེ་ཇི་ལྟ་བུ་ཞེ་ན་གསལ་བའི་ལུས་འཛིན་ཞེས་སོགས་སོ། །ཕན་ཡོན་ཅི་འཐོབ་ཅེ་ན།འདི་ཡིས་ཆོས་ཀྱི་བདག་ཉིད་ཆེ་སྟེ་ངག་གི་དབང་ཕྱུག་ཐོབ་པར་འགྱུར་རོ། །དེ་ཇི་ལྟ་བུ་ཞེ་ན།སྐུ་གསུམ་མི་ཕྱེད་པ་རྡོ་རྗེ་འཆང་ཆེན་པོ་ལས་བྱུང་ཞིང་སྐྱེས་པ།ཡེ་ཤེས་རྒྱ་མཚོ་སྟེ་ཟུང་འཇུག་གི་རྫོགས་པའི་རིམ་པ་ལ་གནས་པའི་རྣམ་པར་བརྒྱན་པའོ། །ཆོས་ཀྱི་སེམས་དཔའ་ནི་འོད་དཔག་མེད་དོ། །དེ་འབྱུང་བ་ནི།རྡོ་རྗེ་འཆང་ཆེན་པོ་སྟེ་དེའི་དམ་ཚིག་རྡོ་རྗེ་ནི་རྫོགས་པའི་རིམ་པའོ། །ཏིང་ངེ་འཛིན་དེ་སྟོན་པ་ལ་དེ་སྐད་ཅེས་བྱའོ། །སྤྱན་ལ་སོགས་པའི་ཡེ་ཤེས་ཀྱི་སྐུ་བསྐྱེད་པ་ནི།སྤྱིར་རེག་རྡོ་རྗེ་ལ་སོགས་པ་ལྷ་མོ་དགུའི་ཟློས་པ་པོ་ཡིན་ན།ལུགས་གཉིས་ལས།དང་པོ་ལྟར་ན།སངས་རྒྱས་སྤྱན་གྱི་ཟློས་པ་པོ་ཡིན་ན།ཟུང་འཇུག་ལོངས་སྐུར་བཞེངས་ནས།ཡེ་ཤེས་ཀྱི་ཕྱག་རྒྱ་དང་སྙོམས་པར་ཞུགས་པ་ལས།བདེ་བའི་སྣང་བ་ཙམ་ལས་སངས་རྒྱས་སྤྱན་བསྐྱེད།སྤྲོས།བསྡུས་ནས་ལོངས་སྐུ་ལ་བཅུག་པས་སྤྲུལ་སྐུ་སྤྱན་མར་བསྒྱུར་བ་དང་།རྣམ་སྣང་སྙོམས་པར་ཞུགས་པ་ལས།ཆོས་འབྱུང་དུ་བདེ་བའི་སྣང་བ་ཙམ་ལས།ལྷ་ཐམས་ཅད་སྐད་ཅིག་གིས་བསྐྱེད་ནས།སྤྱན་མ་རང་གི་ཐུགས་ཀ་ནས་སྤྲོས།བསྡུས་ནས་རང་རང་གི་གནས་སུ་བགོད་དོ། །ལུགས་གཉིས་པ་ལྟར་ན།མཱ་མ་ཀིའི་ཟློས་པ་པོས་ཟུང་འཇུག་རྡོ་རྗེ་འཆང་དུ་བཞེངས་ནས།སྤྲུལ་སྐུ་མི་བསྐྱོད་པ་བསྐྱེད་དེ།སྤྲོས་བསྡུས་བདག་ལ་བཅུག་པས་མི་བསྐྱོད་པར་བསྒྱུར་བ་ལ།དེ་ཉིད་ཀྱིས་གཙོ་བྱས་པའི་དཀྱིལ་འཁོར་སྔ་མ་ལྟར་སྤྲུལ་ལོ། །དེ་ལྟར་ན་ལྷ་མོ་རྣམས་ཀྱིས་རང་རང་གི་ཡབ་ཀྱིས་གཙོ་བོ་བྱེད་པའོ། །ཞེས་སྔ་རབས་པ་དག་བཞེད་དོ། །སྤྱན་མའི་ཟློས་པ་པོས་སྒྱུ་ལུས་འོད་གསལ་དུ་བཅུག་པ་ནི།ནམ་མཁའ་རྡོ་རྗེའི་ཞེས་སོ། །དེ་ལས་ལུགས་ལྡོག་གི་སྣང་བ་གསུམ་འབྱུང་བ་ནི།ཟླ་བའི་དཀྱིལ་འཁོར་ཞེས་སོ། །དེ་ལས་ཟུང་འཇུག་ཏུ་བཞེངས་པ་ནི།སངས་རྒྱས་གཟུགས་ནི་ཞེས་སོ། །དེ་ཉིད་སྤྲུལ་སྐུ་སྤྱན་མར་བསྒྱུར་བ་ནི།སྤྱན་གྱི་མཆོག་ཅེས་སོ། །འཁོར་ལོ་ནི་སྒྲུབ་པ་པོ་སྟེ།དེ་ལ་ཡིད་བཞིན་གྱི་ནོར་བུ་དང་འདྲ་བར་འདོད་པ་སྟེར་བར་བྱེད་པའོ། །ཕྱག་གཡས་ཀྱི་དང་པོ་ན་རིན་པོ་ཆེའི་འཁོར་ལོ་བསྒོམ་མོ། །སྤྱན་གྱི་དམ་ཚིག་ནི་སྤྱན་གྱི་ཕྱག་རྒྱ་ཆེན་པོའོ། །དེའི་ཕྱག་གི་མཆོག་ནི།ཕྱག་གི་སྙིང་པོ་འཁོར་ལོ་སྟེ།དེ་དང་ལྡན་པའི་ཏིང་ངེ་འཛིན་ལ་དེ་སྐད་ཅེས་བྱའོ། །མཱ་མ་ཀིའི་ཟློས་པ་པོས་སྒྱུ་ལུས་འོད་གསལ་དུ་བཅུག་པ་ནི།ནམ་མཁའི་དབྱིངས་ཞེས་སོ། །དེ་ལས་ལུགས་ལྡོག་གི་སྣང་བ་གསུམ་འབྱུང་བ་ནི།རྡོ་རྗེའི་དཀྱིལ་འཁོར་ཞེས་སོ། །དེ་ལས་ཟུང་འཇུག་ཏུ་བཞེངས་པ་ནི།སངས་རྒྱས་གཟུགས་ནི་ཞེས་སོ། །དེ་ཉིད་སྤྲུལ་སྐུ་མཱ་མ་ཀིར་བསྒྱུར་བ་ནི་ནམ་མཁའི་ཞེས་ཏེ།ནམ་མཁའི་རྡོ་རྗེ་ནི་མི་བསྐྱོད་པའོ། །དེའི་བཙུན་མོའི་མཆོག་མཱ་མ་ཀི་བསྒོམ་མོ། །ཇི་ལྟ་བུ་ཞེ་ན།ཞལ་ཡངས་ཞེས་སོགས་པའོ། །དངོས་གྲུབ་རྡོ་རྗེ་ཅན་ནི་སྒྲུབ་པོ་རྣམས་ཏེ།དེ་རྣམས་ཀྱི་ཐུན་མོང་མ་ཡིན་པའི་གསང་བའོ། །ཨུཏྤལ་སྔོན་པོ་རྩ་བ་དམར་བ་ཕྱག་ན་བསྣམས་པའོ། །ནམ་མཁའི་དབྱིངས་ནི་མི་བསྐྱོད་པའོ། །རིན་པོ་ཆེའི་སྤྲིན་རྡོ་རྗེ་ནི་རིན་ཆེན་འབྱུང་ལྡན་ནོ། །དེ་དག་ཚིམ་པར་བྱེད་པ་ནི།མཱ་མ་ཀི་སྟེ།ཏིང་ངེ་འཛིན་དེ་སྟོན་པར་བྱེད་པ་ལ་དེ་སྐད་ཅེས་བྱའོ། །གོས་དཀར་མོའི་ཟློས་པ་པོས་སྒྱུ་ལུས་འོད་གསལ་དུ་བཅུག་པ་ནི།ནམ་མཁའ་རྡོ་རྗེ་ཞེས་སོ། །དེ་ལ་ལུགས་ལྡོག་གི་སྣང་བ་གསུམ་འབྱུང་བ་ནི།ཆོས་ཀྱི་དཀྱིལ་འཁོར་ཞེས་སོ། །དེ་ལ་ཟུང་འཇུག་ཏུ་བཞེངས་པ་ནི།སངས་རྒྱས་གསུང་ནི་ཞེས་སོ། །དེ་ཉིད་སྤྲུལ་སྐུ་གོས་དཀར་མོར་བསྒྱུར་བ་ནི།རྡོ་རྗེ་ཆོས་མ་སྟེ་གོས་དཀར་མོ་རབ་ཏུ་བསྒོམ་མོ། །ཇི་ལྟ་བུ་ཞེ་ན།ཞལ་བཟང་ཞེས་སོགས་སོ། །སྒྱུ་མས་མཚན་པ་ནི་འོད་གསལ་ལོ། །དེ་ཉིད་ཕུལ་དུ་བྱུང་བས་ན་མཆོག་དེ་ལས་བྱུང་བའོ། །འདོད་ཆགས་ཆགས་པ་འཛིན་པ་ནི།འོད་དཔག་མེད་དེ།དེའི་ཡིད་དུ་འོང་བས་ན་སྡུག་པའོ། །ཆོས་ཀྱི་དམ་ཚིག་ནི།འོད་དཔག་མེད་དོ། །དེ་ཁོ་ན་ཉིད་མངོན་པར་བྱང་ཆུབ་པ་ནི་འོད་གསལ་ལོ། །དེ་ཀུན་ཏུ་སྟོན་པའི་རྡོ་རྗེ་ནི་གོས་དཀར་མོ་སྟེ།ཏིང་ངེ་འཛིན་དེ་སྟོན་པ་ལ་དེ་སྐད་ཅེས་བྱའོ། །སྒྲོལ་མའི་ཟློས་པ་པོས་སྒྱུ་ལུས་འོད་གསལ་དུ་བཅུག་པ་ནི།ནམ་མཁའ་རྡོ་རྗེ་ཞེས་སོ། །དེ་ཉིད་ལ་ལུགས་ལྡོག་གི་སྣང་བ་གསུམ་འབྱུང་བ་ནི།དངོས་གྲུབ་དཀྱིལ་འཁོར་ཞེས་སོ། །དེ་ལས་ཟུང་འཇུག་ཏུ་བཞེངས་པ་ནི།སངས་རྒྱས་གཟུགས་ནི་ཞེས་སོ། །དེ་ཉིད་སྤྲུལ་སྐུ་སྒྲོལ་མར་བསྒྱུར་བ་ནི།སྒྲོལ་མའི་ཞེས་སོ། །རྡོ་རྗེའི་ཏིང་ངེ་འཛིན་ནི་འོད་གསལ་བ་སྟེ།དེ་ལས་བྱུང་བའོ། །དམ་ཚིག་ནི་དོན་ཡོད་གྲུབ་པའོ། །སྒྲོལ་མ་ནི་དེའི་བཙུན་མོ་སྟེ།ཡོན་ཏན་དང་ལྡན་པས་ན་མཆོག་གོ།ཏིང་ངེ་འཛིན་དེ་སྟོན་པ་ལ་དེ་སྐད་ཅེས་བྱའོ། །ཁྲོ་བོ་རྣམས་ཀྱིས་ཡེ་ཤེས་ཀྱི་སྐུ་བསྐྱེད་པ་སྟོན་པ་ནི།གཤིན་རྗེ་གཤེད་ཀྱི་ཟློས་པ་པོས་སྒྱུ་ལུས་འོད་གསལ་དུ་བཅུག་པ་ནི།ནམ་མཁའ་རྡོ་རྗེ་ཞེས་སོ། །དེ་ལས་ལུགས་ལྡོག་གི་སྣང་བ་གསུམ་འབྱུང་བ་ནི།ཉི་མའི་དཀྱིལ་འཁོར་ཞེས་ཏེ།ཉི་མའི་དཀྱིལ་འཁོར་ནི་སྣང་བ་མཆེད་པ་ཡིན་ལ།དེས་གཞན་གཉིས་མཚོན་པའོ། །དེ་ལས་ཟུང་འཇུག་ཏུ་བཞེངས་པ་ནི།སངས་རྒྱས་གཟུགས་ནི་ཞེས་སོ། །དེ་ཉིད་སྤྲུལ་སྐུ་གཤིན་རྗེ་གཤེད་དུ་སྒྱུར་བ་ནི།གཤེད་རྗེ་གཤེད་ཅེས་སོ། །དེ་ཇི་ལྟ་བུ་ཞེ་ན།འབར་བའི་འོད་ཟེར་ཞེས་སོགས་སོ། །རྡོ་རྗེ་ཅན་ནི་སྒྲུབ་པ་པོའོ། །དགེས་པར་འགྱུར་བ་ནི་མངོན་པར་འདོད་པའི་དོན་བསྒྲུབ་པར་འགྱུར་བའོ། །གཤིན་རྗེ་གཤེད་ཀྱི་རྣལ་འབྱོར་འདི་ནི་ཡེ་ཤེས་རྡོ་རྗེ་ཅན་ཏེ་སྒྲུབ་པ་པོ་རྣམས་ཀྱི་བསྟན་པ་ལ་གནོད་པར་བྱེད་པ་ལ་སོགས་པའི་ཁྲོ་བོ་ཀུན་ཏེ་ཁྲོ་བོ་གང་ཡིན་པ་འདུལ་བར་བྱེད་པའི་དམ་ཚིག་གོ།གཤིན་རྗེ་གཤེད་སྤྲོ་བའི་སྣང་བ་ནི་གཤིན་རྗེ་གཤེད་དོ། །དེའི་བཀོད་པ་བསྒོམ་ཞིང་སེམས་པའི་ཏིང་ངེ་འཛིན་ལ་དེ་སྐད་ཅེས་བྱའོ། །ཁྲོ་བོ་གཞན་གྱིས་མི་ཐུབ་པའི་ཟློས་པ་པོས།སྒྱུ་ལུས་འོད་གསལ་དུ་བཅུག་པ་ནི།ནམ་མཁའ་རྡོ་རྗེའི་ཞེས་སོ། །དེ་ཉིད་ལ་ལུགས་ལྡོག་གི་སྣང་བ་གསུམ་འབྱུང་བ་ནི།ཉི་མའི་དཀྱིལ་འཁོར་ཞེས་སོ། །དེ་ཉིད་ལས་ཟུང་འཇུག་ཏུ་བཞེངས་པ་ནི།སངས་རྒྱས་གཟུགས་ནི་ཞེས་སོ། །དེ་ཉིད་སྤྲུལ་སྐུ་གཞན་གྱིས་མི་ཐུབ་པར་བསྒྱུར་བ་ནི།གཞན་གྱིས་མི་ཐུབ་ཅེས་སོགས་སོ། །རྟ་མགྲིན་གྱི་ཟློས་པ་པོས་སྒྱུ་ལུས་འོད་གསལ་དུ་བཅུག་པ་ནི།ནམ་མཁའ་རྡོ་རྗེ་ཞེས་སོ། །དེ་ཉིད་ལས་ལུགས་ལྡོག་གི་སྣང་བ་གསུམ་འབྱུང་བ་ནི།ཉི་མའི་དཀྱིལ་ཞེས་སོ། །དེ་ལས་ཟུང་འཇུག་ཏུ་བཞེངས་པ་ནི།སངས་རྒྱས་གཟུགས་ནི་ཞེས་སོ། །དེ་ཉིད་སྤྲུལ་སྐུ་རྟ་མགྲིན་དུ་བསྒྱུར་པ་ནི།རྡོ་རྗེ་རྟ་ནི་ཞེས་སོགས་སོ། །བདུད་རྩི་ཐབས་སྦྱོར་གྱི་ཟློས་པ་པོས་སྒྱུ་ལུས་འོད་གསལ་དུ་བཅུག་པ་ནི།ནམ་མཁའ་རྡོ་རྗེ་ཞེས་པའོ། །དེ་ཉིད་ལས་ལུགས་ལྡོག་གི་སྣང་བ་གསུམ་འབྱུང་བ་ནི།ཉི་མའི་དཀྱིལ་འཁོར་ཞེས་སོ། །དེ་ལས་ཟུང་འཇུག་ཏུ་བཞེངས་པ་ནི།སངས་རྒྱས་གཟུགས་ནི་ཞེས་སོ། །དེ་ཉིད་སྤྲུལ་སྐུ་རྟ་མགྲིན་དུ་བསྒྱུར་བ་ནི།རྡོ་རྗེ་རྟ་ནི་ཞེས་སོགས་སོ། །བདུད་རྩི་ཐབས་སྦྱོར་གྱི་ཟློས་པ་པོས་སྒྱུ་ལུས་འོད་གསལ་དུ་བཅུག་པ་ནི།ནམ་མཁའ་རྡོ་རྗེ་ཞེས་སོ། །དེ་ཉིད་ལས་ལུགས་ལྡོག་གི་སྣང་བ་གསུམ་འབྱུང་བ་ནི།ཉི་མའི་དཀྱིལ་འཁོར་ཞེས་སོ། །དེ་ལས་ཟུང་འཇུག་ཏུ་བཞེངས་པ་ནི།སངས་རྒྱས་གཟུགས་ནི་ཞེས་སོ། །དེ་ཉིད་སྤྲུལ་སྐུ་བདུད་རྩི་ཐབས་སྦྱོར་དུ་བསྒྱུར་བ་ནི།རྡོ་རྗེ་མི་འཆི་ཞེས་སོགས་སོ། །ཁྲོ་འཛིན་ཞེས་པ་དང་།ཁྲོ་བོ་ཐམས་ཅད་ཀྱི་ཞེས་པ་ནི་སྒྲུབ་པ་པོ་རྣམས་སོ། །འདོད་པའི་རྒྱལ་པོའི་ཟློས་པ་པོས་སྒྱུ་ལུས་འོད་གསལ་དུ་བཅུག་པ་ནི།རྡོ་རྗེ་ནམ་མཁའི་ཞེས་སོ། །དེ་ལས་ལུགས་ལྡོག་གི་སྣང་བ་གསུམ་འབྱུང་བ་ནི།ཉི་མའི་དཀྱིལ་འཁོར་ཞེས་སོ། །དེ་ལས་ཟུང་འཇུག་ཏུ་བཞེངས་པ་ནི།སངས་རྒྱས་གཟུགས་ནི་ཞེས་སོ། །དེ་ཉིད་སྤྲུལ་སྐུ་འདོད་པའི་རྒྱལ་པོར་བསྒྱུར་བ་ནི།ཊ་ཀི་རྒྱལ་པོ་ཞེས་སོགས་སོ། །བསམ་གཏན་མངོན་པར་རྫོགས་